Popis: Hydroizolácia loggie na 7. poschodí poschodového domu. Dom bol zateplený ale loggie nie. Loggia nieje vykachličkovaná, podlaha je len betón potretý hydroodolným náterom. Po bočných stranách loggie sú žlaby (šírka cca 2-3 cm), dažďová voda nahromadená na loggii steká do týchto žlabov. Žlaby sa ťahajú popri bočných stenách pod predný panel loggie, mali by slúžiť ako odtok vody. No loggia na poschodí nižšie bola prerobená na súčasť bytu (rozšírená kuchyňa). Voda čo natečie do žlabov hornej loggie presiakne do stropu a stien bytu na nižšom poschodí. Žlaby sú zapchaté špinou a to je jeden z dôvodov prečo voda lepšie neodteká preč. Treba nasledovné úpravy:

1. Úplne a dôkladne vyčistiť žlaby na odtok vody. Podmienka je priemyselný vysávač. Do kompletne vyčistených žlabov naliať vodeodolný betón. Podmienka je BAUMIT WU.

2. Vyvŕtať do podlahy loggie dieru a zaviesť trubku a tým vytvoriť nový odvod vody. Trubka bude v strede prednej časti loggie. Podmienka je nerezová trubka aspoň 16tka, musí začínať na ploche podlahy loggie, keďže loggia nieje dobre vyspádovaná (nesmie tam byť žiadne vyzdvihnuté hrdlo). Betón v okolí hrdla trubky opracovať bitúmenovým tmelom aby sa voda nevsiakala do betónu. Poznámka: som majiteľom spodného bytu (rozšíreného o plochu loggie). Izolačné práce budú robené u môjho horného suseda, s ktorým som sa dohodol. V prípade potreby prehliadky loggie pred začatím prác budem potrebovať najprv dohodnúť so susedom termín.

2016-08-31